સરકારી શાળામાંથી પ્રારંભિક શિક્ષા મેળવનાર આનંદ કુમારને શરૂઆતથી ગણિતમાં ખૂબ રસ હતો. તેમણે પણ એન્જિયર કે વૈજ્ઞાનિક બનવાનું સપનું જોયું હતું, ગ્રેજ્યૂએશન દરમિયાન તેમણે નંબર થિયોરીમાં પેપરમાં સબમિટ કર્યું હતું, જે મેથેમેટિકલ સ્પેક્ટ્રમ અને મેથેમેટિકલ ગેજેટમાં પ્રકાશિત થયા હતા. ત્યાર બાદ તેમને કેમ્બ્રિજ વિશ્વવિદ્યાલયમાં ભણવા માટે આમંત્રણ આપવામાં આવ્યું હતું, પરંતુ પરિવારની આર્થિક સ્થિતિ નબળી હોવાને કારણે તેઓ આ વિશ્વવિદ્યાલયમાં ભણવાનું પોતાનું સપનું પૂરું ન કરી શક્યા. આ દુઃખને જ તેમણે પોતાની પ્રેરણા બનાવી દેશના ગરીબ બાળકોનું ભવિષ્ય સુધારવાનું પ્રણ લીધું હતું.